Diari Oficial de la Generalitat Valenciana


Sumari del DOGV 3903, del 22-12-2000 (2000/9607)

ACORD de 5 de setembre de 2000, del Govern Valencià, pel qual s'autoritza determinada transferència de crèdit del capítol VI al VIII del programa 454.10, Promoció Cultural i Patrimoni Artístic, que suposa la inclusió d'un projecte en l'annex d'actius financers per import de cinc milions de pessetes (5.000.000 PTA). Expedient 09.022/2000/169.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/9607


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 5 de setembre de 2000, del Govern Valencià, pel qual s'autoritza determinada transferència de crèdit del capítol VI al VIII del programa 454.10, Promoció Cultural i Patrimoni Artístic, que suposa la inclusió d'un projecte en l'annex d'actius financers per import de cinc milions de pessetes (5.000.000 PTA). Expedient 09.022/2000/169. [2000/M9607]
  
El Govern Valencià, en la reunió del dia 5 de setembre de 2000, adoptà l'acord següent:
  
La Conselleria de Cultura, Educació i Ciència té previst promoure la celebració d'un gran esdeveniment cultural denominat Biennal de les Arts que constituirà una mostra de creació artística multidisciplinar. Per a aquesta finalitat s'ha previst la creació d'una fundació, amb la denominació de Fundació de la Comunitat Valenciana Biennal de les Arts, que té com a finalitat el foment de la investigació, la formació, la producció i exhibició de les arts en totes les seues facetes, en l'àmbit de la Comunitat Valenciana, sota la tutela del protectorat que exerceix la Generalitat Valenciana.
  
En aquest sentit, la Conselleria de Cultura, Educació i Ciència ha proposat habilitar el capítol VIII, «Actius financers», del programa 450.10, Promoció Cultural i Patrimoni Artístic, amb la finalitat de crear un projecte que done cobertura a l'aportació fundacional de la Generalitat Valenciana a la fundació esmentada. Es proposa finançar aquesta actuació a càrrec de disponibilitats pressupostàries del capítol VI del mateix programa pressupostari.
  
En conseqüència, el Govern Valencià, en virtut del que disposen els articles 18 i 19 de la Llei 10/1999 de Pressupostos de la Generalitat Valenciana per al 2000,
  
ACORDA
  
Primer
  
S'autoritza la minoració de crèdit en l'aplicació pressupostària 28.48.444.54.6 per import de 5.000.000 de pessetes.
  
Segon
  
S'autoritza l'habilitació del capítol VIII, «Actius financers», del programa 454.10, Promoció Cultural i Patrimoni Artístic, amb la finalitat d'incloure-hi el projecte financer Participació en el capital fundacional de la Fundació de la Comunitat Valenciana Biennal de les Arts, dotat amb 5.000.000 de pessetes.
  
València, 5 de setembre de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO